# **Pályázati felhívás 2024 évi PTE Innovációs Díjra**

## A kiírás célja

A Pécsi Tudományegyetem kiemelt célja, hogy az oktatás, valamint a tudományos tevékenység mellett a régió és az ország meghatározó kutatás-fejlesztési és innovációs központja is legyen. Ennek keretében kiemelt fontosságot tulajdonítunk az egyetem azon oktatóinak/kutatóinak, PhD-hallgatóinak és hallgatóinak támogatására, akik olyan innovatív megoldásokon dolgoznak, amelyek rendelkeznek akkora üzleti értékpotenciállal, amellyel a PTE eredményesen tud megjelenni a hazai vagy akár a nemzetközi piacon.

Kapcsolódó feladatunk olyan üzletileg is hasznosítható kutatási eredmények, ötletek beazonosítása, amelyekkel a Pécsi Tudományegyetem hozzájárulhat közvetlen környezete, Pécs városa és a Dél-Dunántúl gazdasági, társadalmi fejlődéséhez.

A 2024. évi PTE Innovációs Díj kategóriái – a *Deutsche Telekom-PTE Innovációs Napok 2024* tematikájához hasonlóan – a mesterséges intelligencia megoldások alkalmazásához kapcsolódnak.

## Pályázni lehet az alábbi három kategóriában:

* PTE Feltalálói Innovációs Díj, melyre olyan szellemi termékkel lehet pályázni, amely mesterséges intelligencia megoldásokat használ fel vagy alkalmaz, és a utóbbi 3 évben került befogadásra

pénzjutalom: bruttó 200.000 Ft

* PTE Kutatói Innovációs Díj, melyre olyan innovatív kutatási eredménnyel, kutatási projekttel, új szellemi alkotással lehet pályázni, amely mesterséges intelligencia megoldásokat használ fel, foglal magában vagy alkalmaz

pénzjutalom: bruttó 200.000 Ft

* PTE Hallgatói Innovációs Díj, melyre olyan hallgatói szellemi alkotással, innovatív projekttel lehet pályázni, amely mesterséges intelligencia megoldásokat használ fel, foglal magában vagy alkalmaz

pénzjutalom: bruttó 200.000 Ft

## Pályázók köre

Az Egyetem valamennyi polgára benyújthat pályázatot.

## Pályázat feltételei

Pályázni lehet olyan fejlesztési projekt, fejlesztési ötlet, innováció vagy innovatív kutatási eredmény bemutatásával, amely létező piaci igényekre reagáló innovatív megoldásokat, felismeréseket tartalmaz, ezáltal üzleti értékpotenciállal rendelkezik, továbbá mesterséges intelligencia megoldásokat használ fel, foglal magában vagy alkalmaz.

## Értékelés - döntéshozatal

Az öt fős bírálóbizottságot a Pécsi Tudományegyetem Innovációs Bizottsága által felkért szakértők alkotják.

Az értékelés fő szempontjai

* a pályamű újszerűsége, innovatív jellege
* fejlettségi fázis, megvalósíthatóság
* hasznosíthatóság, piaci értékpotenciál
* pénzügyi és infrastrukturális igény
* társadalmi, gazdasági hatás

Az eredményről a KTTF tájékoztatást küld minden pályázó részére.

Jelen kiírásra beküldött pályamunkákból a KTTF munkatársai posztert készítenek, amelyek kiállításra kerülnek a *Deutsche Telekom-PTE Innovációs Napok 2024* rendezvény keretében. E rendezvényen a pályázóknak lehetőségük nyílik innovációs ötletük szakmai megvitatására, az innováció továbbfejlesztéséhez és hasznosításhoz kapcsolódó mentori, pénzügyi tanácsadásban történő részvételre.

Ezenkívül a díjazottakkal egy-egy rövid filmet készítünk, melyeket a Deutsche Telekom-PTE Innovációs Napok 2024 rendezvény keretében mutatunk be a közönség részére, ezáltal is népszerűsítve a díjazott kutatási témákat és eredményeket.

## A benyújtás technikai, formai követelményei

A pályázatnak az alábbiakat kell tartalmaznia:

1. Hiánytalanul kitöltött pályázati adatlap aláírva
2. Jogi nyilatkozat aláírva
3. A pályázat szakmai anyaga minimum 3 gépelt oldal becsatolva az alábbiak szerint:
* Részletes leírás a megoldott probléma és a megoldás kifejtésével (min. 2 oldal)
* Üzleti koncepció a szellemi alkotás piaci alkalmazhatóságának, felhasználási lehetőségeinek leírása, releváns piac, érdekelt cégek bemutatása, valamint a hasznosításra vonatkozó elképzelések ismertetése (min. 1 oldal)
* Elektronikus formátumban rendelkezésre bocsátott ábra/folyamatábra/illusztráció

A benyújtáshoz szükséges formanyomtatványok jelen kiírás mellékletében érhetőek el.

A pályázati anyag elektronikus formájának benyújtási határideje:

## 2024. április 21. 24.00 óra

A Benyújtás módja:

* elektronikusan az czibok.balazs@pte.hu e-mail címre megküldve.

## Díjátadás

A díjak a Deutsche Telekom-PTE Innovációs Napok 2024 eseményen, 2024. május 14-én, ünnepélyes keretek között kerülnek átadásra.

További információk:

Czibók Balázs

innováció menedzser

e-mail: czibok.balazs@pte.hu,mobil: 30/9255619

# 1. sz. melléklet

# Pályázati adatlap a „PTE Innovációs Díj 2024” című pályázathoz

|  |
| --- |
| Megpályázott kategória *(Kérjük aláhúzni!)* |
| PTE Feltalálói Innovációs Díj |
| PTE Kutatói Innovációs Díj |
| PTE Hallgatói Innovációs Díj |

|  |
| --- |
| A pályázó adatai |
| Név: |  |
| Kar: |  |
| Intézet: |  |
| Beosztás: |  |
| Hallgató/PhD-hallgató esetében évfolyam, szak, témavezető: |  |
| E-mail cím: |  |
| Telefonszám: |  |
| A pályázat főbb adatai |
| A projekt/ötlet/eredmény címe:  |  |
| Az innováció jellege (találmány, használati minta, újítás, know-how, formatervezési minta, növényfajta, megjelölés, szerzői mű, egyéb) |  |
| Mellékelt dokumentumok/ ábrák/fotók/videók: |  |
| A pályázat rövid leírása |
| Az innováció rövid összefoglalása: (részletes bemutatását külön kérjük mellékelni min. 2 oldal terjedelemben!): |  |
| Az innováció potenciális hasznosítási lehetőségei:(az üzleti koncepció részletes bemutatását külön kérjük mellékelni min. 1 oldal terjedelemben!): |  |
| Eddigi ráfordítások (Pl.: anyagköltség, személyi költség, elnyert pályázat stb.)  |  |
| Továbblépéshez szükséges erőforrások és azok mértéke: |  |

Pécs, 2024. …….………...

……………………………………….

Pályázó aláírása

# 2. sz. melléklet

# Jogi nyilatkozat a „PTE Innovációs Díj 2024” című pályázathoz

## Pályázó személyes adatai:

Név: …………………………………………………………...............................

Anyja neve: ……………………………………………………………………………...

Lakcím: ……………………………………………………………………………...

Jelen nyilatkozat, valamint a pályázati adatlap teljes körű kitöltésével és aláírásával jelentkezem a „PTE Innovációs Díj 2024” c. pályázatra.

Kijelentem, hogy a benyújtott pályamű saját szellemi munkám eredménye, ahhoz harmadik személyek munkáit nem használtam. Amennyiben más is közreműködött a megoldás létrejöttében, úgy a szerzőtársak tudtával és beleegyezésével kerül benyújtásra a pályázat.

Kijelentem, hogy a benyújtott pályamű mások szellemi alkotáshoz fűződő jogát nem sérti.

Kijelentem, hogy a pályázati adatlap kérdéseire adott válaszaim a valóságnak mindenben megfelelnek.

Kijelentem, hogy a pályázati adatlap elválaszthatatlan részét képező pályázati kiírást elolvastam, megértettem, és az abban foglaltakat maradéktalanul elfogadom és magamra nézve kötelezőnek tartom.

Kijelentem, hogy a fenti személyes adataimat önkéntesen és megfelelő tájékoztatást követően adtam meg, azok a valóságnak mindenben megfelelnek.

Hozzájárulok, hogy a fenti személyes adataimat a Pécsi Tudományegyetem a pályázati kiírásban meghatározott célokra, módon, időtartamban és mértékben kezelje és felhasználja.

Pécs, 2024. ………………….

…………………………………….

pályázó aláírása